CELEX: 22005D0152(01)
Language: et
Date: 2005-12-02 00:00:00
Title: EMP ühiskomitee otsus nr 152/2005,  2. detsember 2005 , millega muudetakse EMP lepingu XIII lisa (transport)

23.2.2006   
            
            
               ET
            
            
               Euroopa Liidu Teataja
            
            
               L 53/53
            
         
      EMP ÜHISKOMITEE OTSUS
   
   nr 152/2005,
   2. detsember 2005,
   millega muudetakse EMP lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP ühiskomitee otsusega nr 122/2005 (1).
            
         
               (2)
            
            
               Euroopa Parlamendi ja nõukogu 21. aprilli 2004. aasta direktiiv 2004/36/EÜ ühenduse lennujaamu kasutavate kolmandate riikide õhusõidukite ohutuse kohta (2) tuleb inkorporeerida lepingusse.
            
         
               (3)
            
            
               Tuleb arvesse võtta Liechtensteini väga väikest territooriumi ja riigi eriomast geograafilist struktuuri ning asjaolu, et Liechtensteinis osutatakse lennuteenuseid (sealhulgas kolmandate riikide õhusõidukitega) üksnes äärmiselt piiratud arvul.
            
         
               (4)
            
            
               Tuleb arvesse võtta Liechtensteini lennuliikluse kogumahtu ja asjaolu, et puuduvad Liechtensteini suunduvad või sealt väljuvad rahvusvahelised regulaarlennud, ning et Liechtensteini tsiviillennunduse infrastruktuur koosneb vaid ühest kopteriväljakust,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 66q (komisjoni määrus (EÜ) nr 2042/2003) järele lisatakse järgmine punkt:
   
      
                  “66r.
               
               
                  
                     32004 L 0036: Euroopa Parlamendi ja nõukogu direktiiv 2004/36/EÜ, 21. aprill 2004, ühenduse lennujaamu kasutavate kolmandate riikide õhusõidukite ohutuse kohta (ELT L 143, 30.4.2004, lk 76).
                  Käesolevas lepingus loetakse selle direktiivi sätteid järgmises kohanduses:
                  Käesolevas direktiivis sätestatud meetmeid ei kohaldata tsiviillennunduse olemasoleva infrastruktuuri suhtes Liechtensteini territooriumil.”
               
            
   Artikkel 2
   Direktiivi 2004/36/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 3. detsembril 2005, tingimusel et kõik lepingu artikli 103 lõikele 1 vastavad teated on edastatud EMP ühiskomiteele (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 2. detsember 2005
      
         
            EMP ühiskomitee nimel
         
         
            eesistuja
         
         Tema Kõrgus Liechtensteini prints NIKOLAUS
         
      
   
   
      (1)  ELT L 339, 22.12.2005, lk 30.
   
      (2)  ELT L 143, 30.4.2004, lk 76.
   
      (3)  Põhiseadusest tulenevad nõuded on esitatud.